National Taekwon-Do Norway

National Taekwon-Do Norway (NTN) er et norsk idrettsforbund som ble dannet 11. oktober 2002. Den ledes (per 2023) av Per Andresen.
NTN har hovedkontor i Trondheim. Organisasjonen er i dag den største enkeltstående stilartsorganisasjonen i taekwondo i Norge, med over 11 000 medlemmer fordelt på 70 klubber (per 2023).
NTN er (per 2023) organisert i syv forskjellige regioner rundt om i landet:
NTN er medlem av Norges Idrettsforbund, gjennom ITF-seksjonen i Norges Kampsportforbund, og har siden 2006 vært en del av ett av de tre internasjonale forbundene som kaller seg (International Taekwon-Do Federation)
Taekwondogruppen (International Taekwon-Do Federaton) deltok sammen med World Taekwondo (WT)-gruppen i forhandlingen som førte frem til dannelsen av Norges Karate og Taekwondo Forbund (NKTF) i 1984. (Norges Budoforbund fra 1992, og Norges Kampsportforbund (NKF) fra år 2000).
Taekwondodelen innen NTF (Norges Taekwon-Do forbund) utviklet seg mer og mer i retning av det IOK-anerkjente forbundet World Taekwondo. Dette førte etter hvert til en rekke konflikter mellom WT og grupperingene, samt en konflikt innad i -gruppen.
På en ekstraordinær kongress i NTF i 1989 oppstod det en splittelse i gruppen, og 1280 av 1610 medlemmer valgte å trekke seg fra NTF og dermed . Den utbrytende gruppen ønsket å forbli medlem i Norges Kampsportforbund og Norges Idrettsforbund, og stod på dette tidspunkt uten noe medlemskap i en internasjonal organisasjon.
I mars 1990 dannet gruppen grunnlaget for GTN (Global Taekwon-Do Norway) som ble en del av GTF (Global Taekwon-Do Federation), ledet av Grand Master Park Jung Tae.
Da Grand Master Park Jung Tae gikk bort i 2002, falt hele bunnen ut av GTF som organisasjon. På en ekstraordinær kongress i GTN den 11. oktober 2002 ble det enstemmig vedtatt at GTN skulle melde seg ut av GTF i Canada, og samtidig endre navn til National Taekwon-Do Norway (NTN).
Etter noen år uten internasjonal tilknytning, ble det igjen et ønske om at NTN skulle bli en del av et internasjonalt fellesskap igjen. Da seniorene i NTN hadde en sterk historie i , var det den organisasjonen NTN ønsket å bli medlem av.
Saken var imidlertid noe komplisert da det var mye uro på det internasjonale planet og at tre organisasjoner mente at de representerte den ekte -stilarten.
NTN valgte i 2003 å melde seg inn i den -organisasjonen som ble ledet av Gen. Choi Hong His sønn Master Choi Jung Hwa. NTN ble feilinformert om organisasjonens utbredelse og hva den kunne tilby. På denne bakgrunn meldte NTN seg ut før året var omme, og var igjen uten internasjonal tilknytning.
Etter dette stilte NTN følgende kriterier for et internasjonalt medlemskap:
Dette førte til at det i september 2005 ble avholdt en ekstraordinær kongress i NTN som gav styret og seniorene fullmakt til å sluttføre forhandlingene om medlemskap i under ledelse av Master Tran Trieu Quan, som var den eneste organisasjonen som kunne tilfredsstille disse kravene.
NTN ble tatt opp som medlem i våren 2006.
Norges Kampsportforbund og NTN arrangerer Norgesmesterskapet (NM) og Landsmesterskapet (LM) i ITF Taekwon-Do på høsten (oktober-november) hvert år.
Norgesmesterskapet er forbeholdt sort-belter og Landsmesterskapet er forbeholdt farge-belter. Antall påmeldte hvert år er stadig økende, og i 2016 er det godt over 500 påmeldte utøvere fra hele landet.
For første gang i Norges Kampsportforbunds historie ble kongepokalen utdelt under NM i ITF Taekwon-Do i 2012. Pokalen har tidligere kun blitt utdelt i den olympiske grenen WT Taekwondo.
Kongepokalen tildeles den utøveren som etter tildelingskomiteens vurdering er stevnets beste utøver innen senior sortbelteklassen. Det stilles flere strenge regler for utdeling av denne prisen, og det er NKFs ansvar å påse at NIFs bestemmelser om utdeling av kongepokalen blir fulgt.
NTN og ITF Taekwon-Do Norway samarbeider om uttak av landslag, og de er sterkt etablert høyt oppe på internasjonalt nivå i mesterskap med verdensmestere og europamestere i flere klasser.